Na temelju članka 70. st. 2. Zakona o odgoju i obrazovanju u osnovnoj i srednjoj školi (NN br. 87/80, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 98/19, 64/20) a u svezi s člankom 17. st. 3. Pravilnik o načinu postupanja odgojno-obrazovnih radnika školski ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br. 132/13.), članka 43. Zakona o zaštiti na radu (NN br. 71/14, 118/14,15,14,94/18,96/18), Zakona o provedbi Opće uredbe o zaštiti podataka (NN br. 42/18.) te članka 58. Statuta OŠ „Vladimir Nazor“ Adžamovci, a nakon prethodnog savjetovanja sa sindikalnim povjerenikom u funkciji radničkog vijeća o donošenju Pravilnika o video nazdoru, Školski odbor na sjednici održanoj dana 12. ožujka 2021. godine donio je:

**PRAVILNIK O VIDEO NADZORU**

Članak 1.

1. Ovim pravilnikom regulirano je prikupljanje, obrada i čuvanje osobnih podataka korištenjem sustava video nadzora.
2. OŠ „Vladimir Nazor“ Adžamovci ( u daljnjem tekstu: Škola) koristi sustav video nadzora u matičnoj školi na adresi Stjepana Radića 3, Staro Petrovo Selo zbog sigurnosti učenika, radnika posjetitelja/stranaka i imovine Škole, a posebno radi zaštite one imovine za koju je zakonom određeno da se trajno čuva te imovina koja služi za pohranjivanje i obradu podataka.
3. Poslodavac prikuplja osobne podatke korištenjem sustava video nadzora koji bilježi podatke izgleda i kretanja osoba. Opseg prikupljanja i daljnja obrada podataka korištenjem sustava video nadzora je ograničena na ispunjenje svrhe iz stavka 1. ovoga članka.
4. U svrhu iz stavka 1. ovoga članaka u obuhvatu sustava video nadzora su prostor koji se nalazi neposredno oko Škole ( vanjski prostor škole ), ulazna i izlazna vrata Škole. Video nadzorom nisu pokriveni prostor učionica, zbornice, školske knjižnice, ured stručnog suradnika, ured ravnatelja škole, ured tajnika i voditelja računovodstva, prostor koji koriste domari škole, sanitarni prostor za učenike i radnike škole.
5. Ovaj Pravilnik primjenjuje se na odgovarajući način sukladno zakonskim i podzakonskim aktima kojim se uređuje i regulira zaštita osobnih podataka i provedba sustava tehničke zaštite.
6. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 2.

1. Podaci prikupljeni korištenjem sustava video nadzora nalaze se na snimaču koji je zaključan u za to posebnom namjenom, sigurnosnom ormaru u uredu ravnatelja škole.
2. Pristup podacima odnosno uvid u sadržaj nastao korištenjem sustava video nadzora ima ravnatelj škole.
3. Pristup podacima, odnosno uvid u sadržaj nastao korištenjem sustava video nadzora moguć je isključivo preko monitora koji se nalazi u uredu ravnatelja Škole.
4. Presnimavanje i pohrana sadržaja nastalog korištenjem sustava video nadzora na druge medije kao i za daljnje korištenje istog dopušteni su isključivo u slučajevima određenim zakonom.

Članak. 3

1. Podaci prikupljeni korištenjem sustava video nadzora čuvaju se najduže 30 dana, a nakon proteka tog vremena podaci se brišu ili uništavaju na odgovarajući način.
2. U slučaju opravdane potrebe, a u svrhu dokazivanja ravnatelj može u svakom pojedinačnom slučaju odlučiti da se podaci čuvaju duže od vremena navedenog u stavku 1. ovoga članka.
3. Odredbe stavka 1. ovoga članka ne odnosi se na slučajeve počinjenja kaznenog djela, oštećenja ili uništenja imovine i slično, kada se prikupljaju podaci o takvim događajima mogu se sačuvati kao dokazni materijal te na pisani zahtjev ustupiti pravosudnim i policijskim tijelima.

Članak 4.

1. Ravnatelj Škole dužan je osigurati da se na vidnom mjestu pri ulasku u prostor, kao i unutrašnjost prostorija istakne obavijest da se prostor nadzire sustavom tehničke zaštite.
2. Ravnatelj, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene.

Članak 5.

Ovaj Pravilnik stupa na snagu osmog dana od dana objave na oglasnoj ploči.

Predsjednik školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tomislav Šimac

Ovaj Pravilnik objavljen je dana 15.03.2021. godine i stupa na snagu dana 23.03.2021. godine.

KLASA:003-05/21-01/01

URBROJ:2178/22-02/01-21-1

Adžamovci, 12.03.2021.godine.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_

Marija Petričević,prof.

|  |
| --- |
| OŠ „Vladimir Nazor“ADŽAMOVCI |

KLASA: 602-02/21-01/30

URBROJ: 2178/22-02/01-21-1

U ADŽAMOVCIMA ,2.03.2021. godine

SINDIKALNOM POVJERENIKU

S OVLASTIMA RADNIČKOG VIJEĆA

Ivan Stojić

PREDMET: Prethodno savjetovanje prije usvajanja Pravilnika o video nadzoru

– traži se

Sukladno odredbama članka 150. stavak 3. podstavak 2. Zakona o radu (»Narodne novine« broj 93/14, 127/17 i 98/19) molim Vaše očitovanje prije donošenja Pravilnika o video nadzoru

Pravilnik o video nadzoru smatra se aktom važnim za položaj radnika u svezi prikupljanja, obrade i čuvanje osobnih podataka učenika, zaposlenika, imovine škole, te je stoga potrebno savjetovanje s Radničkim vijećem ili sindikalnim povjerenikom u funkciji Radničkog vijeća.

U privitku Vam dostavljam Pravilnik te molim Vaše očitovanje o istome.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_

Marija Petričević,prof.

Privitak: Pravilnik o video nadzoru

DOSTAVITI:

Sindikalni povjerenik, Ivan Stojić

datum primitka: \_\_\_\_\_\_\_\_\_\_\_\_\_\_, vlastoručni potpis: \_\_\_\_\_\_\_\_\_\_\_\_\_\_\_\_\_\_\_

pismohrana, ovdje